અભ્યાસમાં જાણવા મળ્યું કે ગત વર્ષોમાં આંતરરાષ્ટ્રીય એથ્લેટિક્સ ફેડરેશન (આઇએએએફ) વર્લ્ડ ચેમ્પિયનશિપ દરમિયાન ઓછામાં ઓછા ૩૦ ટકા અને ૨૦૧૧માં યોજાયેલી પેન આરબ ગેમ્સમાં ૪૫ ટકા એથ્લીટોએ ડોપિંગ ડ્રગ્સનું સેવન કર્યું હતું કે પછી ડોપિંગના અન્ય વિકલ્પનો ઉપયોગ કર્યો હતો. આમાંથી ફક્ત કેટલાક જ કેસની જૈવિક પરીક્ષણ દ્વારા જાણ થઈ શકી હતી. વિશ્વ એથ્લેટિક્સ ચેમ્પિયનશિપ દરમિયાન માત્ર ૦.૫ ટકા જૈવિક પરીક્ષણ જ ડોપિંગ એજન્ટો માટે સકારાત્મક મળી આવ્યા. પેન આરબ ગેમ્સ દરમિયાન આ આંકડો ૩.૬ ટકા સુધી પહોંચી ગયો.